বিহার নির্বাচনের কয়েক ঘণ্টা আগেই দল বদল, জন সুরজ ছেড়ে বিজেপিতে প্রার্থী

ওয়েবডেস্ক- বিহার নির্বাচনের (Bihar Election) কয়েক ঘণ্টা আগেই দল পরিবর্তন। আচমকা জন সুরজ (Jan Suraj Party) পার্টির প্রার্থীর বিজেপিতে যোগদান। আজ সঞ্জয় সিং (Sanjay Singh) জন সুরাজ পার্টি থেকে বিজেপিতে (Bjp) যোগদান করলেন। দলে যোগ দিয়েই সঞ্জয় বলেছেন, বিহারে পরিবর্তন নিয়ে আসার মতো নেতা সুরজ পার্টিতে নেই। মুঙ্গের বিধানসভা আসন থেকে সঞ্জয় সিংকে প্রার্থী করেছিল জন সুরজ দল।

বুধবার মুঙ্গেরের বিজেপি প্রার্থী কুমার প্রণয়ের উপস্থিতি পদ্ম শিবিরে যোগ দেন সঞ্জয় সিং। ফলে এই কেন্দ্রে এবার ত্রিমুখীর বদলে এনডিএ ও আরজেডি-কংগ্রেস জোটের মহাগঠবন্ধন প্রার্থীদের সরাসরি প্রতিদ্বন্দ্বিতা হবে।

আরও পড়ুন- রাত পোহালেই বিহার ভোট, NDA Vs INDIA, কে এগিয়ে?

বিজেপিতে যোগদানের পর সংবাদ মাধ্যমের সামনে সঞ্জয় সিং বলেন, তিনি বিশ্বাস করেন প্রধানমন্ত্রী নরেন্দ্র মোদি ও মুখ্যমন্ত্রী নীতীশ কুমারের নেতৃত্বে বিহার এক নয়া উচ্চতায় পৌঁছবে। বর্তমান রাজনৈতিক পরিস্থিতি বিচার করে, আমি এনডিএ জয় নিশ্চিত করার জন্য বিজেপিকে সমর্থন জানাচ্ছি। আমি তাদের জয়ে সহায়তা করার জন্য সবরকম কাজ করব। আমি নিশ্চিত তারা বিপুল ব্যবধানে জয়ী হবে। সঞ্জয় বলেন, জন সুরজ পার্টির মানুষের মধ্যে সাড়া ফেলেছে। তবে প্রকৃত পরিবর্তন আনতে হলে একজন দৃঢ় ও বলিষ্ঠ নেতৃত্বের প্রয়োজন। জন সুরজ পার্টিতে তা নেই। ফলে এখানে পরিবর্তন হওয়ার সম্ভাবনা কম। সেইসঙ্গে তাঁর দাবি, বর্তমান পরিস্থিতিতে এনডিএ জোট ছাড়া আর কোনও দলের পক্ষে সরকার গঠন করা সম্ভব নয়।

উল্লেখ্য, চলতি বছরই জন সুরজ পার্টি তৈরি করেন ভোটকুশলী প্রশান্ত কিশোর (পিকে)। তার পরেই বিহার বিধানসভা নির্বাচনে লড়াই করার কথা ঘোষণা করেন তিনি। গত মাসেই জন সুরজ পার্টি তিন জন প্রার্থী তাঁদের মনোনয়ন পত্র প্রত্যাহার করেন। সেইসময় প্রশান্ত কিশোর দাবি করেন, নানা রকম ভয় দেখিয়ে, চাপ সৃষ্টি করে জন সুরজ পার্টির প্রার্থীদের মনোনয়ন প্রত্যাহার বাধ্য করা হয়েছে। একটা নতুন দলকে বিজেপি ভয় পেয়েছে।

দেখুন আরও খবর-